PATVIRTINTA:

Garliavos Adomo Mitkaus pagrindinės

mokyklos direktoriaus 2018-08-30 įsakymu

Nr. V1-117

**MOKINIŲ ELGESIO TAISYKLĖS**

**ĮŽANGA**

Kiekvienas žmogus, gyvendamas visuomenėje, privalo laikytis tam tikrų bendravimo normų, kurios yra privalomos, tai – įstatymai.  
Žmogaus gyvenime egzistuoja ir taisyklės, kurios gali būti nerašytos ir užrašytos. Jų laikymasis kiekvienam padeda sėkmingai bendrauti kolektyve, siekti užsibrėžtų tikslų ir sugyventi su savimi ir aplinkui esančiais, jaustis saugiai.  
Neužmiršk, kad:  
**Mokinys** – tai žmogus, besimokantis mokykloje, siekiantis įgyti žinių ir kompetencijų, reikalingų ateičiai.  
       **Mokytojas** – tai žmogus, padedantis Tau ugdytis, norintis suteikti Tau žinių ir kitokios patirties, reikalingos Tavo tolimesniame gyvenime.   
       **Mokyklos darbuotojas** – tai žmogus, kurio dėka mokykloje Tu esi saugus, sotus ir mokaisi švarioje aplinkoje.

**Taigi, jei Tu esi Garliavos Adomo Mitkaus pagrindinės mokyklos mokinys,  
ŠIOS TAISYKLĖS TAU PRIVALOMOS!**

1. **PAMOKOSE**

1.1. Į pamokas ateik laiku. Į pamoką ateik taip, kad iki skambučio pasiektum kabinetą, kuriame vyks pamoka.  
1.2. Prieš pamokas pasikabink striukę ar paltą spintelėje.

1.3. Dalyvauk visose pamokose.  
1.4. Pateisink visas praleistas pamokas. Penkios nepateisintos pamokos – jau problema!  
1.5. Atsinešk į mokyklą vadovėlius, sąsiuvinius ir kitas priemones, reikalingas tos dienos pamokoms.   
1.6. Draudžiama turėti daiktų, nereikalingų mokomiesiems užsiėmimams (alkoholio, rūkalų, narkotinių medžiagų, pirotechnikos, sveikatai ar gyvybei pavojingų medžiagų ar daiktų).  
1.7. Pamokų metu išjunk mobilųjį telefoną, naudok jį pagal paskirtį ir tik pertraukų metu. Pamokose telefoną naudok tik mokytojo nurodymu.  
1.8. Visada būk pasiruošęs pamokai, atlikęs namų darbus. Jei nepasiruošei pamokai dėl svarbios priežasties, pranešk apie tai mokytojui prieš pamoką, o vėliau atsiskaityk.

1.9. Valgyk tik pertraukų metu ir nekramtyk kramtomosios gumos.  
1.10. Pamokų metu būk drausmingas, kultūringas, žingeidus, savo elgesiu netrukdyk draugams ir mokytojui.

1.11. Dirbk savarankiškai ir sąžiningai: nenusirašinėk, nesukčiauk.

1.12. Mokykloje visada dėvėk mokyklinę uniformą.

1.13. Sportinę aprangą vilkėk tik kūno kultūros pamokose.

1.14. Laikykis asmens higienos reikalavimų.

**2. PERTRAUKOSE**

2.1. Per pertraukas išeik iš kabineto, leisk budintiems mokiniams ar mokytojui jį išvėdinti.  
2.2. Pertraukų metu elkis atsakingai, sėdėk tik ant suoliukų, sėdmaišių, klausyk budinčiųjų saugok savo ir kitų sveikatą.  
2.3. Keiksmažodžiai ir nepadorūs gestai nenaudojami.

2.4. Draudžiami bet kokie azartiniai žaidimai.  
2.5. Laisvų pamokų metu laikykis tylos, laiką panaudok racionaliai (skaitykloje, valgykloje ir t. t.).

**3. TARPUSAVIO SANTYKIAI**

3.1. Būk draugiškas su visais mokyklos mokiniais.  
3.2. Iškilusias problemas spręsk taikiai, nenaudodamas smurto, psichologinio spaudimo ir kitų netinkamų būdų.  
3.3. Būk tolerantiškas, gerbk save ir kitus mokinius. Sakyk patyčioms – NE!  
3.4. Skriausti bei stumdyti klasės draugus ir kitus mokinius draudžiama.  
3.5. Gerbk mokytojus, pagarbiai su jais kalbėk.  
3.6. Vykdyk Tau paskirtus įpareigojimus ir prisiimtus įsipareigojimus.

3.7. Būk mandagus su visais mokyklos darbuotojais, gerbk jų darbą.

3.8. Bibliotekoje elkis mandagiai, laikykis tylos. Išvykdamas iš mokyklos atsiskaityk su biblioteka.

3.9. Valgykloje elkis kultūringai, laikykis eilės tvarkos, netrukdyk valgyti kitiems.  
3.9. Mokyklos svečius sutik mandagiai ir kultūringai, taip pat elkis ir pats būdamas svečiuose kitose mokyklose ar išvykose.

**4. ELGESYS RENGINIUOSE**

4.1. Būk drausmingas ir kultūringas renginių, vykstančių mokykloje ar kitur, metu, laikykis tylos.  
4.2. Renginių metu striukę ar paltą palik spintelėje.  
4.3. Renginio metu elkis kultūringai, laikykis tylos.  
4.4. Visada sulauk renginio pabaigos. Ypač nemandagu išeiti renginiui nepasibaigus.  
4.5. Renginio metu išjunk mobilųjį telefoną.

**5. MOKYKLOS TURTAS IR APLINKA**

5.1. Tausok mokyklos turtą ir aplinką: saugok mokyklos teritorijoje augančius ir auginamus želdinius ir lauko inventorių (suolelių, krepšinio stovų ir kt.), rašyk tik į tam skirtus sąsiuvinius, bet ne ant suolų ir sienų.  
5.2. Rūkymas, alkoholio ir kitų kenksmingų medžiagų vartojimas mokykloje ir jos teritorijoje yra griežtai draudžiamas.  
5.3. Šiukšlinimas mokykloje, jos kieme, stadione ir visoje aplinkoje yra netoleruojamas.  
5.4. Būk atsakingas už savo darbo vietą. Palik ją tvarkingą.  
5.5. Tausok ir aplenk gautus vadovėlius ir kitas mokyklos knygas. Į biblioteką jas grąžink tvarkingas.

5.7. Privalai būti tik mokyklos teritorijoje pamokų ir pertraukų metu!

5.7.1. Išeiti iš mokyklos teritorijos gali tik pertraukų metu ir tik gavus raštišką tėvų sutikimą bei pateikus jį klasės auklėtojui.

5.7.2.Neišeik iš mokyklos anksčiau negu pasibaigia pamokos. Tai padaryti gali tik su tėvų (globėjų) prašymu (raštu), klasės auklėtojo, sveikatos priežiūros specialisto, socialinio pedagogo (raštu) leidimu arba su administracijos žinia (jei koreguojamas pamokų tvarkaraštis).

5.7.3. Gavęs individualų leidimą išeiti iš mokyklos anksčiau negu pasibaigia pamokos, privalai registruoti savo išėjimą mokyklos budinčiosios poste.

**6. PAGYRIMAI IR NUOBAUDOS**

Žinok, kad:  
6.1. Už labai gerus mokymosi rezultatus, aktyvumą, pasiekimus konkursuose ir olimpiadose mokyklos administracija pagirs ir paskatins Tave padėkomis ir pagal galimybes apdovanos.  
6.2. Už mokyklos vidaus tvarkos taisyklių ir mokinio elgesio taisyklių nesilaikymą, nuolatinį ir piktybinį jų pažeidinėjimą Tau bus taikomos įvairios nuobaudos:  
• Žodinė ar rašytinė pastaba.  
• Prevencinis pokalbis su socialine pedagoge ir administracijos atstovu.  
• Svarstymas Vaiko gerovės komisijoje.  
• Minimalios ir vidutinės priežiūros taikymas.  
• Perkėlimas į kitą ugdymo įstaigą.  
6.3. Už netinkamą elgesį, pamokų praleidinėjimą be priežasties į mokyklą bus kviečiami Tavo tėvai (globėjai) ir Tavo elgesys bus svarstomas Vaiko gerovės komisijos posėdžiuose, skiriant tam tikrą nuobaudą.

**7. AUKSINĖ TAISYKLĖ**

**LAIKYKIS ŠIŲ TAISYKLIŲ IR NETURĖSI PROBLEMŲ!**

**10 taisyklių**

1. Į pamokas ateinu laiku.
2. Visada dėviu mokyklinę uniformą.
3. Laikausi asmens higienos reikalavimų.
4. Dalyvauju visose pamokose, be pateisinamos priežasties pamokų nepraleidžiu.
5. Atsakingai ir pagarbiai elgiuosi pamokų, pertraukų ir renginių metu.
6. Pamokų metu telefonu naudojuosi tik mokytojui leidus.
7. Bendraudamas nenaudoju keiksmažodžių ir nepadorių gestų.
8. Nerūkau, nevartoju alkoholio, tabako ir kitų psichiką veikiančių medžiagų.
9. Saugau ir tausoju savo, mokyklos ir aplinkinių turtą.
10. Laikausi visų mokyklos direktorės patvirtintų mokinio elgesio taisyklių.